Փառատոնի մյուս սեղանն էլ Տավուշի մարզի Խաչարձան համայնքի 9 կանանցն է: Նրանք վաճառում էին իրենց աճեցրած բանջարեղենը, դրանից պատրաստված պահածոները, «Ռոկա» անունով կոչվող կանաչեղենը, Հայաստանի համար ոչ ավանդական կանաչին, ընդեղենը, իրենց թորած օղին և գինին. «Մենք բերել ենք մեր անհատական պահածոները, ընդեղենը, թթուն: Սա առաջին անգամն է, որ մասնակցում ենք: Կարծում ենք՝ երկրորդ անգամն ավելի լավ կլինի, ավելի մեծ տեսականի կբերենք»,-ասում է խմբի ղեկավար Ռուզաննա Ավագյանը: Ռուզաննան նաև վաճառում էր իր աճեցրած և ձևավորած 30 կիլոգրամանոց դդումը. հավաստում է՝ դրանից շատ համեղ մուրաբա է ստացվելու: